Gondolatok az Ecsedi-láp revitalizációjáról

*Ecsedi-láp Emléknap*

Nagyecsed, 2023. február 24.

Előzmények

* visszatekintés (lecsapolás, világháborúk, Trianon, 1941-42 nagy belvíz, társulatok államosítása 1948, tíz év múlva újra szervezése, nagyüzemi táblásítás, belvizek 1965-67, 1974, 1980 nyara, 1998-2004, bajban a társulatok)
* Társulat alakításának 100. évfordulója
* A lecsapolás 100. évfordulója. E két rendezvényen elhangzottak játszottak közre abban, hogy kiléphessünk az elvezetéscentrikus vízgazdálkodás eszményéből és keressük azokat a lehetőségeket, amelyek a már egyre nagyobb kárt okozó egyenlőtlen csapadékeloszlás szélsőségeit mérséklik. (Mentorom Farkas József: halálos döfés, Móricz Zsigmond írása a lecsapolt lápról és a jövendölése: eljön még az az idő, amikor vödörrel kell hordani a vizet az Ecsedi-lápra: Széchenyi István háromdimenziós koncepciója az Alföldi mocsarak lecsapolásáról miszerint,
	+ első szakaszban meg kell teremteni a nyugatibb országokban már több évtizeddel korábban megindult gazdasági és társadalmi átalakulás (iparosodás, városiasodás, piacra történő szemtermelés és áruszállítás) természeti előfeltételeit, köztük kiemelt hangsúllyal az Alföld nagy kiterjedésű mocsaras területeinek lecsapolását és a Tisza-völgy ármentesítését,
	+ másodikként fel kell tárni, hogy a vízrendezési és folyószabályozási beavatkozások milyen módon és mértékben változtatják meg az Alföld vízháztartását, továbbá hogy ezeknek milyen hatásai lesznek az éghajlati, talajtani és növényzeti viszonyok alakulására,
	+ végül meg kell állapítani azokat a főbb területhasználati módozatokat és technológiákat, amelyek egyaránt alkalmazkodnak a piaci elvárásokhoz és a vízrendezés utáni természeti adottságokhoz.
* Folyamatos lápi tüzek 1990-98 között
* Aradi Csaba (HNP ny. igazgatója) mondása: két Isten kéne ennek a tájnak: az egyik árasszon, a másik apasszon.

Milyen most az Ecsedi-láp?

Ma már csak egy földrajzi elnevezés, mocsarak-lápok nélkül, közel húsz éve a szárazodás folyamatában szélsőséges csapadékeloszlás jellemzi. A három dimenziós fejlesztés teljessége hiányt szenvedett, csakugyan beigazolódott a móriczi mondás. Nem kezeljük szakszerűen a vízbőség adta lehetőséget a vízhiány mérséklésére. Most az az Isten kellene, aki áraszt.

Az Ecsedi-láp alkalmas terület, ha a területén keletkezett csapadékot a lecsapolás után funkció nélkül maradt ős-holtmedrekben, mellettük kedvezőtlen termőhelyi adottságokkal rendelkező mélyfekvésű helyeken visszatartjuk és tározzuk.

A revitalizáció (felelevenítés, új életre keltés)

A felélesztés ez esetben az Ecsedi-láp nem teljes egészére, hanem annak részterületére vonatkozhat, amely a víz jelenlétét, tartós jelenlétét igényli.

Bár az előadásom címe csak gondolatokról szól, de ezekből tanulmányterv szintjén kettő, kiviteli terv szintjén egy munka beérett.

Az Ecsediláp-Krasznabalparti Vízgazdálkodási Társulat kezdeményezője, területi ismereteinek birtokában előkészítője volt mindezeknek, így még viszonylag korán, a nagy 1999. évi belvíz előtt megtaláltuk partnereinket.

Az egyik, időben bár nem az első kezdeményezésünk a – az 1998-2002 között levonuló Felső-Tiszai árvíz következményeként - Szamos-Krasznaközi árapasztó tározó tervezéséhez, pontosan környezetvédelmi engedélyezéséhez kötődik. E munkánk tartalmazza az árapasztást követően a víz helyszínen tartását (állandó vizes élőhelyek kijelölését), a víz utánpótlását árvízből és belvízből a vízkormányzást a területhasználat megjelölésével. Tanulmányunk része volt a környezetvédelmi engedélynek. (Kivetített dia) A tározó megépült. A belvíznek tározóba bejuttató műtárgyai a gátban megépültek, de a belső vízkormányzás a kiviteli tervnek nem volt része. Erről a bibliai magvető példázata jut eszembe (Máté 13.3-23): az életet adó magok nem a termőföldre, hanem sziklára estek, kihajtanak, de termőföld nélkül nem eresztettek mélyebb gyökereket.

A másik jelentőségében nagyobb térséget ölel át, a Nagy-Ecsediláp területét, ahol szembetűnő még a laikus számára is az a lehetőség, amit a terep hordoz a víz helyszínen tartására és tározására, befolyásolva ezzel a kistáji vízkörforgás éltető hatását, a vizes élőhelyek kialakítását. (Tanulmányok: Nagykörű, Bokartisz). Ez a WWF megrendelésére készült – pályázati célzattal, a Szamos-Kraszna köze és Csenger-Csengersima térségében található kedvezőtlen termőhelyi adottságú területek alternatív gazdasági lehetőségei és feltételei címmel. A feltételek alatt legnagyobbrészt a víz megtartását értjük, mi (a társulat dolgozói) ebben működtünk közre, felmérve az ősmedrek és a környezetükben lévő mélyfekvésű területek víztűrő-megtartó képességeit.

Érintett települések: Nagyecsed, Tyukod, Tiborszállás, Nyírcsaholy, Győrtelek, Kocsord, Tunyogmatolcs, Pátyod. (Holt medres térkép, táblázatok, vízkormányzás helyszínrajza).

Ha ezeken a helyeken a víz hosszadalmas jelenlétét tudjuk biztosítani, akkor a meg-megszakadó újraláposodás folyamatát segítjük, különösen akkor, ha az újraéledő növényzet és a javasolt területhasználat elősegíti a mikrovízgazdálkodás – kistáji vízkörforgás – kipárolgás-harmat útján a minimum lokális vízszükségletet.

Van-e ennek akadálya? Igenis van! Legalább húsz éve nem vízügyi, hanem agrároldali. Az agrártámogatás még ma sem részesíti előnyben a vízmegtartás semmilyen formáját. Arról nem is beszélve, hogy nincs szótárban a tájtermő terület visszaállítása.

A kihelyezett helyszínrajzokon jól látható az általunk elkészített javaslat a területhasznosítás módozataira, gondolva azokra a növényekre, amelyek valamikor e tájon gazdaságosan termelhetők voltak, víz jelenlétében pedig újra bekerülhetnének az agrárstruktúrába.

És most a szívfájdalmam, a Csicsós-láp rehabiltácója! Az előző gondolatainkból külön ápolt, korábban feltárt és elérhetőnek látszó nagy lehetőség a revitalizáció kovászának (példabeszédek az Isten országáról Lukács 13. 18-23 verseit idézve) megteremtésére, maga után húzva az Ecsedi-láp újraélesztésének kezelhető elérését. (helyszínrajz, élőhely rehab. helyszínrajz)

A vízjogi engedélyt kapott kiviteli terv azonban nem valósult meg.

Mindkét elgondolásunk finanszírozója a WWF volt. Az ötletgyáros az EKVT, tanulva a nagykörűi tájgazdálkodás, a BOKARTISZ Kht. tapasztalataiból, bevonva az érintett önkormányzatok érdeklőit, a Nagyecsedi Fűvészkert Egyesület feltáró elemzéseit, a terepbejárások tanulságait, mindkét esetben az Aqualis Kft összefogó tervezési munkáját és persze az érdeklődő gazdákat, akik nem hittek a mi terepmakettünkben, de mi erre is kísérletet tettünk. A Csicsós esetében többször egyeztetésre kerül sor Börvelyben, Nagykárolyban, aminek mint a helyszínrajzon is ábrázolt fejtározó a tervezés része volt. A Nagyecsedi Sárvár és körötte levő holtmeder hasznosítása a Közösségszolgálati Alapítvány turisztikai célú ingerküszöbét is átlépte (Makona, Csernyus Lőrinc), de a víz összekötő ereje nem lépte meg az országhatáron túli együttműködés Interregbe való bekerülését.

Szabad Föld (2005.07.18)

„Szelíd turisták az Ecsedi-lápon

Az ecsediek, a környező településekkel összefogva, élénk kutatásba kezdtek, hogy olyan partnereket találjanak, akik segíthetnek tervük megvalósításában. Így bukkantak a WWF Magyarországra, benne a világ egyik legtekintélyesebb természetvédelmi szervezetének hazai szakembereire, akiknek volt már gyakorlatuk a vizes élőhelyek visszaállításában. A WWF többéves előkészítő munka után, helyi kezdeményezés alapján 2003-ban kezdte el az Ecsedi-láp rehabilitációjának tervezését, a teljes elképzelést a napokban mutatták be az érdeklődőknek. A részletes tervezés a többségében a negyecsedi önkormányzat tulajdonában lévő közel kétszáz hektáros Csicsós-lápon kezdődött el a helyi gazdálkodókkal együttműködve és a különféle érdekeket egyeztetve. A cél, hogy a mély fekvésű, belvízzel gyakran elöntött, gyenge termőképességű területeken – ahol a szántóföldi gazdálkodás egyre nehezebb megélhetést nyújt – az ehhez alkalmazkodó területhasználat valósuljon meg. Ennek értelmében végrehajtható fásítás a lápra illő fajokkal, gyepgazdálkodás, a vizes élőhelyek kialakítása.

AWWF Magyarország a műszaki tervezés során az Ecsediláp-Krasznabaparti Vízgazdálkodási Társulat adataira és tapasztalataira támaszkodott. A helyreállítás folyamatában, majd a visszatelepülő állat- és növényvilág figyelemmel követésében, monitorozásában jelentős szerepet szán a Nagyecsedi Fűvészkert Egyesületnek.

A lápmozaikok helyreállítása kedvezően hat a mikroklímára. Igen nagy szerepe lehet a természeti értékek megőrzésében, élőhelyet nyújt számos védett fajnak. A vizes területeken fészkel például a fekete nyakú vöcsök, a vörösgém, a bölömbika, a legelőkön, kaszálókon a haris és a nagy póling is tanyát ver. A nagyecsediek összetett lápi bemutatóhely kialakítását is tervezik. Nem csak az élőhely típusok bemutatása a cél, hanem a lápi életmódhoz kötődő hagyományok, ősi mesterségek (csíkászat, pákászat) megismertetetése és az úgynevezett „szelíd turizmus” fejlesztése is.”

Az Ecsedi-láp revitalizációjának eszménye a fenyegető elsivatagosodás rémének ellenére a mai napig nem érett be, pedig a már említett halálos tőrdöféstől számítva 135 év telt el. A lecsapolásra 150 évet vártak, így néhány esztendőnk még maradt a revitalizáció elindítására.